**NADLIMITNÁ zákazka**

Dodanie tovaru

**Súťažné podklady**

(OPRAVA 27.10.2023)

**Názov predmetu zákazky**

**„Modernizácia materiálno-technického vybavenia - poľnohospodárska technika"**

|  |  |
| --- | --- |
| **Postup zadávania zákazky:** | verejná súťaž s uplatnením ust. § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) |

**Zástupca verejného obstarávateľa:** Ing. Peter Lupták

Osoba vykonávajúca proces verejného obstarávania

|  |
| --- |
| OBSAH SÚŤAŽNÝCH PODKLADOV **A.1 Pokyny pre vypracovanie ponuky**  **Časť I.**  **Všeobecné informácie**   1. Identifikácia verejného obstarávateľa 2. Predmet zákazky 3. Rozdelenie predmetu zákazky 4. Variantné riešenie 5. Miesto a termín plnenia predmetu zákazky 6. Zdroj finančných prostriedkov 7. Typ zmluvy 8. Lehota viazanosti ponuky - platnosť ponuky   **Časť II.**  **Dorozumievanie a vysvetľovanie**   1. Dorozumievanie medzi verejným obstarávateľom, záujemcami a uchádzačmi 2. Vysvetľovanie súťažných podkladov 3. Obhliadka miesta dodania predmetu zákazky   **Časť III.**  **Príprava ponuky**   1. Vyhotovenie ponuky 2. Jazyk ponuky 3. Ceny a mena uvádzané v ponuke 4. Zmluvná cena uvádzané v ponuke 5. Zábezpeka ponuky 6. Obsah ponuky – náležitosti ponuky 7. Náklady na ponuku   **Časť IV.**  **Predkladanie ponuky**   1. Záujemca/Uchádzač/Hospodársky subjekt 2. Vyhotovenie a predloženie ponuky 3. Súhlas so spracovaní osobných údajov 4. Miesto a lehota na predkladanie ponuky 5. Doplnenie, zmena a odvolanie ponuky     **Časť V.**  **Otváranie a vyhodnotenie ponúk**   1. Otváranie ponúk 2. Splnenie podmienok účasti uchádzačov 3. Vyhodnotenie ponúk   **Časť VI.**  **Dôvernosť vo verejnom obstarávaní**   1. Dôvernosť procesu verejného obstarávania   **Časť VII.**  **Prijatie ponuky**   1. Informácia o výsledku vyhodnotenia ponúk 2. Uzavretie zmluvy 3. Informácia o subdodávateľoch 4. Zrušenie použitého postupu zadávania zákazky 5. Generálna klauzula   **A2. Podmienky účasti uchádzačov**  **A3. Kritérium na vyhodnotenie ponúk a spôsob jeho**  **vyhodnotenia**  **B1. Opis predmetu zákazky a spôsob určenia ceny**  **B2. Obchodné podmienky dodania predmetu zákazky**  **C. Prílohy súťažných podkladov** |

**ÚVODNÉ USTANOVENIA**

Počas celého procesu verejného obstarávania sa verejný obstarávateľ a zainteresované osoby na strane verejného obstarávateľa budú správať tak, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princípy vo verejnom obstarávaní.

Verejný obstarávateľ dodržiava etické normy v rámci realizácie verejného obstarávania a uplatní primerané a účinné prostriedky na zabránenie nezákonných korupčných praktík. Verejný obstarávateľ neprijíma žiadne ponuky, dary, platby alebo výhody akéhokoľvek druhu, ktoré by sa vykladali alebo mohli sa vykladať priamo alebo nepriamo ako nezákonné alebo korupčné praktiky, napr. nabádanie na zadanie zákazky alebo odmeny zaň alebo nabádanie na uzatvorenie zmluvy vo verejnom obstarávaní alebo odmeny zaň. Verejný obstarávateľ neposkytne neoprávnené priame alebo nepriame výhody akéhokoľvek druhu sebe alebo jeho zainteresovanej osobe v procese verejného obstarávania.

Od uchádzačov sa očakáva, že sa hlásia k etickému kódexu záujemcov/uchádzačov a ich subdodávateľov, ktorý zverejnil Úrad pre verejné obstarávanie na svojom webovom sídle dňa 19.04.2016 (<http://www.uvo.gov.sk/zaujemcauchadzac/eticky-kodex-zaujemcu-uchadzaca-54b.html>;)

**Ďalšie poznámky, upozornenia a odporúčania pre záujemcov/uchádzačov:**

1. Pri realizácii tohto postupu zadávania zákazky sa verejný obstarávateľ riadi zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ako aj ďalšími platnými legislatívnymi predpismi SR a metodickými usmerneniami Úradu pre verejné obstarávania (ďalej len „ÚVO“). Všetky informácie, úkony a lehoty ktoré nie sú priamo uvedené v Oznámení o vyhlásení verejného obstarávaniaa v súťažných podkladoch sa nachádzajú v týchto predpisoch. Zvolený postup podľa § 66 a nasl. zákona o verejnom obstarávaní vyplynul z určenia predpokladanej hodnoty.
2. Verejný obstarávateľ predpokladá, že záujemcovia/uchádzači sa dôkladne oboznámia a budú rešpektovať všetky pokyny, lehoty, podmienky a iné skutočnosti obsiahnuté v týchto súťažných podkladoch a v Oznámení o vyhlásení verejného obstarávania. Zároveň berú v zreteľ, že pre dané dielo je spracovaná Projektová dokumentácia a výkaz výmer, ktoré pre uchádzačov (skupinu dodávateľov) bude tvoriť spolu so súťažnými podkladmi podklad na vypracovanie ponuky.
3. Predložením svojej ponuky uchádzač v plnom rozsahu a bez obmedzenia akceptuje všetky obchodné podmienky a taktiež špecifikácie a charakteristiky zákazky obsiahnuté v týchto súťažných podkladoch a v jeho prílohách, tak aj v Oznámení o vyhlásení verejného obstarávania.
4. Verejný obstarávateľ v prípravnej fáze verejného obstarávania nevyužil v zmysle § 25 zákona o verejnom obstarávaní prípravné trhové konzultácie pred vyhlásením verejného obstarávania, a teda nevytvoril predpoklady pre vznik konfliktu záujmov (§ 23 zákona o verejnom obstarávaní), ktoré by mohli obmedziť účasť konzultujúcej firmy (konzultujúcich firiem) vo verejnom obstarávaní, alebo vytvoriť predpoklady na narušenie hospodárskej súťaže.

**časť A1.**

**pokyny na vypracovanie ponuky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Časť I.**

**Všeobecné informácie**

1. **Identifikácia VEREJNÉHO OBSTARÁVATEĽA podľa § 7 ods. 1 písm. D) zákona č. 343/2015 z. z. o verejnom obsatrávaní a o zmene a doplnení niektorých zákonov v znení neskorších predpisov (ďalej len „verejný obstarávateľ“):**

**Názov verejného obstarávateľa:** Stredná odborná škola agropotravinárska a technická,

Sídlo organizácie: Kušnierska brána 349/2, 060 01 Kežmarok

IČO: 00159468

DIČ: 2020709680

Štatutárny zástupca: Ing. Stanislav Marhefka, riaditeľ školy

Kontaktné miesto: Agentúra regionálneho rozvoja PSK,

Prostějovská 117/A , 080 01 Prešov

Kontaktná osoba: Ing. Peter Lupták

Telefón: +421 915963032

Email: [luptak@arrpsk.sk](mailto:luptak@arrpsk.sk)

1. **Predmet zákazky**

|  |  |
| --- | --- |
| **Predmet zákazky:** | tovary |
| **Názov predmetu zákazky:** | „Modernizácia materiálno-technického vybavenia - poľnohospodárska technika“ |
| **Stručný opis predmetu zákazky:** | Predmetom zákazky je "Modernizácia materiálno-technického vybavenia - poľnohospodárska technika".  Predmet zákazky je rozdelený na 2 logické celky:  1. LC: Malotraktor vrátane kompatibilných zariadení;  2. LC: Pojazdná kosačka.  Bližšie informácie sú uvedené v súťažných podkladoch.  Podrobné vymedzenie predmetu zákazky, vrátane požiadaviek a špecifikácií, tvorí časť súťažných podkladov B1. Opis predmetu zákazky a spôsob určenia ceny. |

|  |
| --- |
| **Spoločný slovník obstarávania(CPV):** |

**Hlavný slovník:**

Hlavná klasifikácia (cpv): 16000000 Poľnohospodárske stroje

Doplňujúca klasifikácia (cpv): 16310000 Kosačky

|  |
| --- |
| **Predpokladaná hodnota zákazky*:*** |

Predpokladaná hodnota zákazky na vyššie uvedený predmet zákazky bola určená v súlade s § 6 zákona o verejnom obstarávaní ako cena bez dane z pridanej hodnoty na základe prieskumu trhu uskutočneného oslovením potenciálnych dodávateľov a to v čase začatia postupu zadávania zákazky.

Celková predpokladaná hodnota zákazky, hodnota bez DPH: 45 990 EUR

Časť 1: ................................................. 44 796,67 EUR bez DPH

Časť 2: ................................................. 1 193,33 EUR bez DPH

1. **Rozdelenie predmetu zákazky** 
   1. Zákazka je rozdelená na 2 časti:

Časť 1: Malotraktor vrátane kompatibilných zariadení;

Časť 2: Pojazdná kosačka.

* 1. Uchádzač predloží cenovú ponuku na jednu alebo na dve časti predmetu zákazky. Verejný obstarávateľ bude vyhodnocovať cenové ponuky na úrovní jednotlivých častí, samostatne.
  2. Zdôvodnenie nerozdelenia Časti 1 predmetu zákazky:

Predmetom zákazky je komplexná dodávka tovaru podľa požiadaviek verejného obstarávateľa, kedy má verejný obstarávateľ za to, že nerozdelením predmetu zákazky na časti neuprie ani neobmedzí účasť záujemcov v danom verejnom obstarávaní, nakoľko zákon o verejnom obstarávaní umožňuje viacero spôsobov, ktorými je možná účasť v danom verejnom obstarávaní aj tých hospodárskych subjektov, ktoré by z rôznych dôvodov neboli schopné plniť predmet zákazky v postavení generálneho dodávateľa. Požiadavku na generálneho dodávateľa, požiadavku na plnenie predmetu zákazky ako celku s cieľom dosiahnuť cieľ verejného obstarávania a plnenie predmetu zákazky v celom rozsahu bez rozdelenia na časti, nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní.

Verejný obstarávateľ postupoval v súlade so zákonom o verejnom obstarávaní. Verejný obstarávateľ pred zadaním zákazky uvažoval nad všetkými okolnosťami, výhodami a nevýhodami rozdelenia/nerozdelenia zákazky, kde podstatnými skutočnosťami pre konečné riešenie boli predovšetkým nasledovné skutočnosti:

- v rámci procesu zadávania zákazky pri zisťovaní predpokladanej hodnoty zákazky oslovení uchádzači vedeli naceniť uvedený predmet zákazky ako súbor tvoriaci jeden celok.

- verejný obstarávateľ taktiež prihliadal aj na možné praktické dôsledky rozdelenia/nerozdelenia zákazky na časti v súvislosti s následným plnením zákazky, ktorými sú v prípade rozdelenia zákazky na časti podľa jeho názoru možné predraženie, komplikovaná koordinácia plnenia jednotlivých uchádzačov, previazanosť čiastkových plnení v nadväznosti na obmedzenie možnosti uplatnenia zodpovednostných vzťahov za vady čiastkových plnení a iné.

Verejný obstarávateľ uskutočňuje proces zadávania zákazky- dodanie tovaru, na rovnaký charakter tovaru, aj v zmysle zahrnutia pod jednotný CPV kód zákazky:

16000000 Poľnohospodárske stroje

1. **Variantné riešenie**
   1. Neumožňuje sa predložiť variantné riešenie.
   2. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

1. **Miesto a termín plnenia PREDMETU zákazky** 
   1. Miesto plnenia predmetu zákazky (pre obe časti predmetu zákazky)::

Kušnierska brána 349/2, 060 01 Kežmarok.

* 1. Lehota dodania tovaru (pre obe časti predmetu zákazky):
* Lehota dodania je **do 14 kalendárnych dní** odo dňa účinnosti kúpnej zmluvy, avšak **najneskôr do 20.12.2023** a to na základe objednávky od kupujúceho.

1. **Zdroj finančných prostriedkov**
   1. Predmet zákazky sa bude financovať zo zdrojov ŠF EÚ: IROP, Názov projektu: „Zlepšenie vzdelávacej infraštruktúry v SOŠ agropotravinárskej a technickej, Kušnierska brána 349/2, Kežmarok – IV. Etapa“, Kód projektu v ITMS2014+: 302021BPS6

a zo zdrojov verejného obstarávateľa.

* 1. Na plnenie predmetu zákazky verejný obstarávateľ neposkytne finančné preddavky ani zálohové platby.
  2. Ďalšie podrobnosti týkajúce sa financovania predmetu zákazky sú podrobne špecifikované v časti súťažných podkladov – B2. Obchodné podmienky dodania predmetu zákazky.

1. **Typ zmluvy** 
   1. Výsledkom verejného obstarávania bude uzavretie Kúpnej zmluvy (ďalej len „kúpna zmluva“) podľa § 409 a násl. Zákona č. 513/1991 Zb. Obchodného zákonníka v znení neskorších predpisov **pre každú časť predmetu zákazky samostatne**.
   2. Podrobné vymedzenie zmluvných podmienok na dodanie predmetu zákazky tvorí časť súťažných podkladov B2. Obchodné podmienky dodania predmetu zákazky vo väzbe na časť B1. Opis predmetu zákazky a spôsob určenia ceny.
   3. Požiadavky verejného obstarávateľa uvedené v časti B2. Obchodné podmienky dodania predmetu zákazky sú pre uchádzača záväzné.
2. **lehota viazanosti ponúk - Platnosť ponuky** 
   1. Lehota, dokedy ponuka musí zostať viazaná: Hodnota: 1, Obdobie: Mesiac.
   2. V prípade potreby, vyplývajúcej najmä z aplikácie revíznych postupov, alebo bude začatá iná kontrola postupu verejného obstarávateľa pred uzavretím kúpnej zmluvy podľa zákona o verejnom obstarávaní, alebo ak nebude ukončený hodnotiaci proces predložených ponúk a uvedené skutočnosti alebo iná objektívna skutočnosť neumožnia uzavrieť kúpnu zmluvu v pôvodne stanovenej lehote viazanosti ponúk si verejný obstarávateľ vyhradzuje právo primerane predĺžiť lehotu viazanosti ponúk.
   3. Predĺženie lehoty viazanosti ponúk oznámi verejný obstarávateľ všetkým známym záujemcom a uchádzačom, formou opravy údajov uvedených v Oznámení o vyhlásení verejného obstarávania prostredníctvom vestníka Úradu pre verejné obstarávanie, ako aj vo svojom profile.
   4. Uchádzači sú svojou ponukou viazaní do uplynutia verejným obstarávateľom oznámenej, primerane predĺženej viazanosti ponúk podľa bodu 8.2.

**Časť II.**

**Dorozumievanie a vysvetľovanie**

1. **Dorozumievanie medzi verejným obstarávateľom, záujemcami a uchádzačmi**
   1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi
   3. **Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
   4. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
   5. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
   6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
   7. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
   8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

1. **Vysvetľovanie súťažných podkladov** 
   1. Adresa stránky, kde je možný prístup k dokumentácií VO:

[**https://josephine.proebiz.com/sk/tender/48533/summary**](https://josephine.proebiz.com/sk/tender/48533/summary)

* 1. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com
  2. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia alebo

- Google Chrome

- Microsoft Edge

* 1. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
  2. V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE podľa vyššie uvedených pravidiel komunikácie.
  3. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE.
  4. Hospodársky subjekt môže požiadať verejného obstarávateľa o vysvetlenie. Za včas doručenú požiadavku o vysvetlenie súťažných podkladov sa považuje požiadavka doručená verejnému obstarávateľovi do systému JOSEPHINE v termíne najneskôr 4 pracovné dni pred uplynutím lehoty na predkladanie ponúk. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom.
  5. Verejný obstarávateľ požaduje, aby všetky prípadné vysvetlenia v súťaži záujemcovia zapracovali do svojich ponúk.

1. **Obhliadka miesta PLNENIA PREDMETU ZÁKAZKY**
   1. Verejný obstarávateľ umožní záujemcom vykonať obhliadku miesta plnenia predmetu zákazky. V prípade požiadavky o obhliadku miesta realizácie predmetu zákazky si môžu záujemcovia dohodnúť termín obhliadky spôsobom podľa komunikácie uvedenej v bode 9. týchto súťažných podkladov.
   2. Počas obhliadky nebudú záujemcom poskytované iné informácie ako tie, ktoré sú uvedené v súťažných podkladoch a ich prílohách a ďalších dokumentoch potrebných na vypracovanie ponuky už poskytnutých verejným obstarávateľom.
   3. Verejný obstarávateľ pri vykonaní obhliadky miesta plnenia predmetu zákazky dodrží princíp transparentnosti a rovnakého zaobchádzania voči záujemcom.

**Časť III.**

**Príprava ponuky**

1. **Registrácia / Vyhotovenie ponuky**
   1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese

[**https://josephine.proebiz.com/sk/tender/48533/summary**](https://josephine.proebiz.com/sk/tender/48533/summary)

* 1. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom nahratí ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke, a to na e-mailovú adresu užívateľa uchádzača, ktorý ponuku nahral.
  2. Doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.
  3. Uchádzač môže v zmysle § 39 zákona o verejnom obstarávaní dočasne nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument.
  4. Uchádzač môže v ponuke predložiť aj kópie dokladov vrátane kópii v elektronickej podobe. Verejný obstarávateľ môže postupovať v súlade s §49 ods. 7 ZVO.
  5. Ustanovenia zákona o verejnom obstarávaní týkajúce sa preukazovania splnenia podmienok účasti - osobného postavenia prostredníctvom zoznamu hospodárskych subjektov týmto nie sú dotknuté.
  6. Doklad o zložení zábezpeky sa doručí osobne, poštou alebo kuriérom v lehote na predkladanie ponúk na adresu: **ARR PSK, Prostějovská 117/A, 080 01 Prešov**

Obálka so zasielanou zábezpekou musí obsahovať nasledovné údaje:

názov súťaže: **„1. LC: Malotraktor vrátane kompatibilných zariadení“**

a označenie: **„ZÁBEZPEKA – NEOTVÁRAŤ“**

Úradné hodiny sú v pracovné dni od 8,00 hod do 15,00 hod. Uchádzač, ktorý zloží zábezpeku vkladom na účet, nie je povinný doručiť tento doklad.

* 1. V prípade, ak banka vydá uchádzačovi záručnú listinu vo forme elektronického dokumentu podpísaného kvalifikovaným elektronickým podpisom banky, musí byť takáto záruka súčasťou elektronickej verzie ponuky a nie je ju potrebné fyzicky doručovať do sídla verejného obstarávateľa.

1. **Jazyk ponuky** 
   1. Ponuky a ďalšie doklady a dokumenty vo verejnom obstarávaní sa predkladajú v štátnom jazyku (t.j. v slovenskom jazyku) alebo v českom jazyku.
   2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **CENY A Mena uvádzané v ponuke** 
   1. Navrhovaná zmluvná cena za predmet zákazky **musí byť v ponuke vyjadrená v mene EUR.**
   2. Navrhovaná zmluvná cena musí byť stanovená podľa zákona č. 18/1996 Z z. o cenách v znení neskorších predpisov a súvisiacich vyhlášok, ktorými sa vykonáva zákon o cenách. Táto cena bude stanovená ako cena dohodou zmluvných strán (ďalej len „ zmluvná cena“).
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. výška DPH,
      3. navrhovaná zmluvná cena vrátane DPH.
   4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
3. **ZMLUVNÁ cenA uvádzanÁ v ponuke**
   1. Navrhovaná zmluvná cena musí byť spracovaná podľa časti súťažných podkladov B1. Opis predmetu zákazky a spôsob určenia ceny a B2. Obchodné podmienky dodania predmetu zákazky.
   2. Je výhradnou povinnosťou záujemcu/uchádzača, aby sa dôsledne oboznámil s Oznámením o vyhlásení verejného obstarávania, súťažnými podkladmi a všetkým dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu a charakter ponuky alebo realizáciu diela.
   3. Navrhovaná cena musí byť stanovená podľa platných právnych predpisov v čase predkladania ponuky. V prípade, že záujemca/uchádzač bude úspešný, nebude akceptovaný žiadny jeho nárok na zmenu ponukovej ceny z dôvodu chýb a/alebo opomenutí jeho povinností.
4. **ZÁBEZPEKA**

## Verejný obstarávateľ vyžaduje od uchádzača na zabezpečenie ponuky zloženie zábezpeky – platí iba pre 1. LC: Malotraktor vrátane kompatibilných zariadení.

## Zábezpeka je stanovená vo výške:

Časť 1:.................. 1 300,00€

## Spôsoby zloženia zábezpeky:

* zložením finančných prostriedkov na bankový účet verejného obstarávateľa alebo
* poskytnutím bankovej záruky za uchádzača **alebo**
* poistením záruky.
  1. Podmienky zloženia zábezpeky:
* **zložením finančných prostriedkov na bankový účet verejného obstarávateľa**
* Finančné prostriedky musia byť zložené v uvedenej čiastke na bankový účet verejného obstarávateľa vedený v

Banke: **Prima Banka Slovensko a.s.**

IBAN: **SK14 5600 0000 0088 2916 4003**

Variabilný symbol: **IČO uchádzača**

* Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk uvedenej vo výzve na predkladanie ponúk.
* Doba platnosti zábezpeky vo forme zloženia finančných prostriedkov na účet verejného obstarávateľa musí byť až do uplynutia lehoty viazanosti ponúk.
* Súčasťou ponuky uchádzača musí byť **výpis z bankového účtu**, ktorým uchádzač preukáže, že v prospech účtu verejného obstarávateľa uvedeného v tomto bode boli najneskôr v deň uplynutia lehoty na predkladanie ponúk uvedenej vo výzve na predkladanie ponúk podľa bodu 22.1 súťažných podkladov, poukázané finančné prostriedky vo výške zodpovedajúcej požadovanej výške zábezpeky v bode 16.2 týchto súťažných podkladov.
* **poskytnutím bankovej záruky/poistením záruky za uchádzača**
* Poskytnutie bankovej záruky, alebo poistenie záruky sa riadi podľa predpisov platných v krajine sídla uchádzača. Záručná listina/ poistenie (ďalej len „záručná listina“) môže byť vystavená bankou /poisťovňou so sídlom v Slovenskej republike, pobočkou zahraničnej banky/poisťovne v Slovenskej republike alebo zahraničnou bankou/poisťovňou . Doba platnosti bankovej záruky/poistenia záruky môže byť v záručnej listine obmedzená do **uplynutia lehoty viazanosti ponúk**
* Záručná listina, v ktorej banka/poisťovňa písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.

## Podmienky vrátenia alebo uvoľnenia zloženej zábezpeky:

* + 1. Ak bola zábezpeka zložená na účet v banke alebo v pobočke zahraničnej banky, verejný obstarávateľ vráti zábezpeku uchádzačovi aj s úrokmi, ak mu ich táto banka alebo pobočka zahraničnej banky poskytuje.
    2. Verejný obstarávateľ uvoľní alebo vráti uchádzačovi zábezpeku do siedmich dní odo dňa:
* uplynutia lehoty viazanosti ponúk,
* márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania alebo ak verejný obstarávateľ a obstarávateľ zruší použitý postup zadávania zákazky, alebo
* uzavretia Zmluvy.

## Zábezpeka prepadne v prospech verejného obstarávateľa:

## odstúpi od svojej ponuky v lehote viazanosti ponúk alebo

* neposkytne súčinnosť alebo odmietne uzavrieť Zmluvu podľa § 56 ods. 8 až 15 ZVO.
  1. V prípade skupiny dodávateľov môže každý člen zložiť časť zábezpeky samostatne tak, aby spolu dosiahli verejným obstarávateľom požadovanú výšku zábezpeky uvedenú v bode 16.2 súťažných podkladov.

1. **Obsah ponuky – náležitosti ponuky** 
   1. Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov vo forme uvedenej v týchto súťažných podkladoch a v Oznámení o vyhlásení verejného obstarávania doplnené tak, ako je to stanovené v týchto bodoch súťažných podkladoch.
   2. Ponuka sa predkladá tak, aby obsahovala nasledovné dokumenty a doklady:
      1. Identifikačné údaje uchádzača – vyplnený **Formulár – predloženie ponuky** **(Príloha č. 1)** – vzor v časti súťažných podkladov C. Prílohy.
      2. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj **príslušnú plnú moc.** Ak ponuku predkladá skupina dodávateľov a jej ponuku podpíše(u) na základe dohody o plnomocenstve len niektorý(í) z jej členov, tak ponuka musí taktiež obsahovať aj **príslušnú plnú moc pre určeného** **člena skupiny.**
      3. **Dohoda uzavretá medzi členmi skupiny dodávateľov**, ak ponuku predkladá skupina   
         dodávateľov. Predmetom dohody bude vyhlásenie každého z členov skupiny, že zotrvá v skupine dodávateľov počas celej lehoty postupu zadávania zákazky a v prípade, ak bude ponuka skupiny prijatá, vytvorí právny vzťah z dôvodu riadneho plnenia zmluvy v súlade so všeobecne záväznými právnymi predpismi. Dohoda musí byť predložená v rovnopise a podpísaná osobami oprávnenými konať za každého člena skupiny. **Súčasťou ponuky musí byť osobitné písomné splnomocnenie pre člena skupiny dodávateľov** – lídra skupiny pre účely komunikácie s verejným obstarávateľom a právnych úkonov v mene skupiny dodávateľov v celom procese verejného obstarávania. Úkony splnomocneného lídra za skupinu dodávateľov budú voči verejnému obstarávateľovi záväzné. Písomné splnomocnenie musí byť podpísané všetkými členmi skupiny dodávateľov.
      4. **Vyhlásenie uchádzača o informáciách označených za dôverné - Príloha č. 2** (v závislosti na ktorú časť predkladá ponuku)v ponuke uchádzača, vzor v časti súťažných podkladov C. Prílohy.
      5. **Potvrdenia, doklady a dokumenty prostredníctvom ktorých uchádzač preukazuje splnenie podmienok účasti vo verejnom obstarávaní,** určené verejným obstarávateľom a uvedené v podľa časti III.1 Podmienky účasti Oznámenia o vyhlásení verejného obstarávania.
      6. **Potvrdenia, doklady a dokumenty, prostredníctvom ktorých uchádzač preukazuje splnenie požiadaviek verejného obstarávateľa na predmet zákazky:**

* **Návrh kúpnej zmluvy - Príloha č. 5 (na prislúchajúcu časť predmetu zákazky)**, v ktorom obchodné podmienky nesmú byť v rozpore s obchodnými podmienkami, stanovenými verejným obstarávateľom v časti súťažných podkladov B2. Obchodné podmienky uskutočnenia predmetu zákazky a v návrhu kúpnej zmluvy – podpísaný uchádzačom alebo osobou oprávnenou konať za uchádzača
* **Návrh na plnenie kritéria - Príloha č. 4 (na prislúchajúcu časť predmetu zákazky)** - údaj podľa stanoveného kritéria na vyhodnotenie ponúk, ktorý bude zverejnený na otváraní ponúk, podpísaný uchádzačom alebo osobou oprávnenou konať za uchádzača. Verejný obstarávateľ odporúča, aby uchádzači návrh na plnenie kritéria predložili na formulári, vzor v časti súťažných podkladov C. Prílohy.
* **Špecifikácia predmetu zákazky, Cenový formulár** - **Príloha č. 3** **– vyplnená tabuľka (na prislúchajúcu časť predmetu zákazky)**, podpísaný uchádzačom alebo osobou oprávnenou konať za uchádzača, formulár v časti súťažných podkladov C. Prílohy.
* **Doklad o zložení zábezpeky** jedným zo spôsobov súladným s bodom 16.3 týchto súťažných podkladov.

Doklad o zložení zábezpeky sa doručí osobne, poštou alebo kuriérom v lehote na predkladanie ponúk podľa bodu 12.8 týchto súťažných podkladov resp. 12.9 v prípade, ak banka vydá uchádzačovi záručnú listinu vo forme elektronického dokumentu podpísaného kvalifikovaným elektronickým podpisom banky.

* 1. Dokumenty podľa bodov 17.2 týchto súťažných podkladov, ktoré vystavuje uchádzač, musia byť podpísané ním alebo osobou oprávnenou konať za uchádzača, v prípade skupiny dodávateľov musia byť podpísané každým členom skupiny alebo osobou/osobami oprávnenými konať v danej veci za člena skupiny.

1. **Náklady na ponuku**
   1. Všetky náklady a výdavky spojené s prípravou a predložením ponuky znáša uchádzač bez   
      finančného nároku voči verejnému obstarávateľovi a to bez ohľadu na výsledok verejného   
      obstarávania.

**Časť IV.**

**Predkladanie ponuky**

1. **Záujemca/Uchádzač /HospodÁrsky subjekt**
   1. Záujemcom je hospodársky, ktorý má záujem o účasť vo verejnom obstarávaní.
   2. Uchádzačom je hospodársky subjekt, ktorý predložil ponuku. Uchádzač môže predložiť len jednu ponuku. V prípade ak uchádzač predloží viac ponúk, bude sa postupovať v súlade s §49 ods. 6.
   3. Hospodárskym subjektom podľa bodu 19.1 a 19.2 je fyzická osoba, právnická osoba alebo skupina takýchto osôb, ktorá je oprávnená na dodanie predmetu zákazky.
   4. V prípade skupiny dodávateľov verejný obstarávateľ nevyžaduje upraviť právne vzťahy tejto skupiny do predloženia ponuky.
   5. V prípade, že táto skupina dodávateľov bude úspešným uchádzačom, verejný obstarávateľ bude pred uzavretím zmluvy od tohto úspešného uchádzača požadovať za účelom zabezpečenia riadneho plnenia zmluvy, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah podľa relevantných ustanovení súkromného práva.
   6. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ktorý člen skupiny dodávateľov je oprávnený za skupinu dodávateľov konať, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi najneskôr k momentu uzatvárania zmluvy.
   7. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
2. **Vyhotovenie a predloženie ponuky** 
   1. Uchádzač môže predložiť iba jednu ponuku (na jednu časť predmetu zákazky). V prípade ak uchádzač predloží viac ponúk, bude sa postupovať v súlade s §49 ods. 6.
   2. Ponuka môže byť tvorená jedným pdf dokumentom obsahujúcim všetky doklady a dokumenty podľa bodu 17.2 týchto súťažných podkladov alebo môže byť ponuka tvorená viacerými samostatnými pdf. dokumentami podľa bodu 17.2. týchto súťažných podkladov (systém JOSEPHINE umožní nahrať do ponuky jeden súhrnný dokument aj viacero dokumentov samostatne)
   3. Uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
   4. V prípade, že uchádzač predloží listinnú ponuku, verejný obstarávateľ na ňu nebude prihliadať.
   5. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .
   6. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
  3. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) tak, ako je uvedené v týchto súťažných podkladoch, a vyplnenie elektronického formulára s celkovou cenou za predmet zákazky a pripojenie vyplneného formulára Výpočet zmluvnej ceny, ktorý bude obsahovať rovnaký návrh na plnenie kritéria na vyhodnotenie ponúk.
  4. Uchádzačom navrhovaná cena za požadovaný predmet zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE.

1. **súhlas so spracovaním osobných údajov**
   1. V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel zabezpečí súhlas dotknutých osôb v dokumente, kde sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.
   2. Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní.
   3. Práva osoby, ktorej osobné údaje sa spracúvajú, sú upravené v zákone NR SR č. 18/2018 Z. z. o ochrane osobných údajov a o zmene a doplnení niektorých zákonov.
   4. Verejný obstarávateľ má za to, že predložením ponuky uchádzač zodpovedá za zabezpečenie aj súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. č. 18/2018 Z. z o ochrane osobných údajov a o zmene a doplnení niektorých zákonov v znení neskorších predpisov. Uvedené platí aj pre prípad, keď ponuku predkladá skupina dodávateľov.
2. **Miesto a lehota nA predkladanie ponuky** 
   1. Ponuky musia byť doručené elektronicky do systému

[**https://josephine.proebiz.com/sk/tender/48533/summary**](https://josephine.proebiz.com/sk/tender/48533/summary)

v lehote na predkladanie ponúk uvedenej v Oznámení o vyhlásení verejného obstarávania.

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

1. **Doplnenie, zmena a odvolanie ponuky** 
   1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene ponuky postupuje obdobne ako pri vložení prvotnej ponuky (kliknutím na tlačidla „Stiahnuť ponuku“ a predložením novej ponuky).

**Časť V.**

**Otváranie a vyhodnotenie ponúk**

1. **Otváranie ponúk**
   1. Otváranie ponúk sa uskutoční elektronicky v mieste a čase uvedenom vo výzve na predkladanie ponúk.
   2. Otváranie ponúk sa skutoční podľa §52 ods. 2 ZVO, t.j. sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie, a to v rozsahu podľa §52 ods.2 ZVO.
   3. Verejný obstarávateľ a obstarávateľ najneskôr do piatich pracovných dní odo dňa otvárania ponúk alebo konečných ponúk podľa odseku 2 pošlú všetkým uchádzačom, ktorí predložili ponuky v lehote na predkladanie ponúk alebo v lehote na predkladanie konečných ponúk, zápisnicu z ich otvárania, ktorá obsahuje údaje zverejnené podľa odseku §52 ods.2 ZVO.
2. **Splnenie podmienok účasti UCHÁDZAČOV**
   1. Verejný obstarávateľ bude posudzovať splnenie podmienok účastí uchádzačov v súlade s § 40 zákona o verejnom obstarávaní. Ak prichádza do úvahy, použije sa § 152 ods. 4 alebo § 39 zákona o verejnom obstarávaní.
   2. Vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.
   3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona o verejnom obstarávaní.
3. **Vyhodnotenie ponúk** 
   1. Ponuky uchádzačov sa budú vyhodnocovať v súlade s § 53 zákona o verejnom obstarávaní.

**Časť VI.**

##### Dôvernosť INFORMáCII vo verejnom obstarávaní

1. **Dôvernosť procesu verejného obstarávania** 
   1. Verejný obstarávateľ zachová mlčanlivosť o obchodnom tajomstve a informáciách označených ako dôverné, ktoré mu uchádzač poskytol. Na tento účel uchádzač označí, ktoré skutočnosti považuje za dôverné.
   2. Za dôverné informácie pre účely verejného obstarávania je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu ceny jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie je dotknuté ustanovenie zákona o verejnom obstarávaní ukladajúce povinnosť verejnému obstarávateľovi oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa citovaného zákona a tiež povinnosti zverejňovania zmlúv podľa osobitného predpisu.
   3. Verejný obstarávateľ neposkytne informácie týkajúce sa zadávania zákazky, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.

**Časť VII.**

##### Prijatie ponuky a uzavretie zmluvy

1. **INFORMÁCIA o výsledku vyhodnotenia ponúk**
   1. Po vyhodnotení ponúk bude verejný obstarávateľ postupovať v súlade s § 55 zákona o verejnom obstarávaní.
2. **Uzavretie zmluvy**
   1. Postup pri uzavretí zmluvy s úspešným uchádzačom, ktorého ponuka bude prijatá, sa bude riadiť ustanovením § 56 zákona o verejnom obstarávaní(ZVO) v nadväznosti na §11 ZVO.
   2. Verejný obstarávateľ požaduje, aby úspešný uchádzač pred uzavretím kúpnej zmluvy predložil Zoznam subdodávateľov podľa bodu 30.2. tejto časti súťažných podkladov.
   3. Uchádzač berie na vedomie a rešpektuje, že zákazka financovaná z fondov EÚ, ohľadom ktorej sa uzatvára zmluva, bude predmetom administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. V prípade, ak nebude VO doručené oznámenie o kladnom výsledku kontroly dokumentácie z verejného obstarávania poskytovateľom pomoci, VO si vyhradzuje právo odstúpiť od uzavretej kúpnej zmluvy.
3. **INFORMÁCIA O SUBDODÁVATEĽOCH**
   1. Subdodávateľom je v zmysle § 2 ods. 5 písm. e) zákona o verejnom obstarávaní hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.
   2. Verejný obstarávateľ nepožaduje od uchádzačov, aby vo svojej ponuke uviedli informácie týkajúce sa subdodávateľov podľa § 41 ods.1 zákona o verejnom obstarávaní.
   3. Verejný obstarávateľ v zmysle § 41 ods.3 zákon o verejnom obstarávaní požaduje, aby úspešný uchádzač v kúpnej zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   4. Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní.
   5. Všetky pravidlá týkajúce sa zmeny subdodávateľa sa nachádzajú v návrhu Kúpnej zmluvy.
4. **Zrušenie použitého postupu zadávania zákazky**
   1. Verejný obstarávateľ zruší použitý postup zadávania zákazky, ak nastane jedna z podmienok uvedených v § 57  zákona o verejnom obstarávaní. Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
5. **GENERÁLNA KLAUZULA**
   1. Skutočnosti a situácie, ktoré môžu nastať v procese postupu zadávania zákazky, neupravené v Oznámení o vyhlásení verejného obstarávania a v týchto súťažných podkladoch, sa riadia príslušnými ustanoveniami zákona č. 343/2015 Zz. o verejnom obstarávaní a o zmene a doplnení niektorých zákonov v znení neskorších predpisov.

**ČASŤ A2.**

**PODMIENKY ÚČASTI UCHÁDZAČOV**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Informácie týkajúce sa splnenia podmienok účasti uchádzačov vo verejnom obstarávaní verejný obstarávateľ uviedol v **Oznámení o vyhlásení verejného obstarávania Oddiel III: Právne, ekonomické, finančné a technické informácie v časti III.1) Podmienky účasti, zverejnenom dňa 24.10.2023 v Ú.v.EÚ/S pod číslom 2023/S 205-646493.**

**PODMIENKY ÚČASTI**

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

Zoznam a krátky opis podmienok:

Uchádzač musí splniť podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "ZVO").

Verejný obstarávateľ nemá prístup k portálu verejnej správy, preto je potrebné doklady preukazujúce splnenie podmienok účasti týkajúce sa osobného postavenia predložiť.

Splnenie týchto podmienok preukáže dokladmi podľa § 32 ods. 2, resp. ods. 4 a ods. 5 ZVO resp. podľa § 152 ZVO.

Verejný obstarávateľ odôvodňuje primeranosť podmienky účasti nasledovne: stanovené podmienky účasti vyplývajú priamo z § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Ekonomické a finančné postavenie**

**NEPOŽADUJE SA.**

**Technická a odborná spôsobilosť**

Zoznam a krátky opis kritérií výberu: Uchádzač preukáže splnenie podmienky účasti podľa § 34 ods. 1 písm. m) ZVO vzorkami, opismi alebo fotografiami.

Minimálna požadovaná úroveň štandardov: Verejný obstarávateľ požaduje preukázanie splnenia požadovaných technických parametrov predložením propagačného listu, a/alebo manuálu a/alebo návodu na použitie na všetky položky predloženej cenovej ponuky.

Uchádzač môže v zmysle § 39 zákona o verejnom obstarávaní dočasne nahradiť doklady k preukázaniu splnenia podmienok účasti jednotným európskym dokumentom, v takomto prípade súčasťou jeho ponuky bude vyplnený jednotný európsky dokument. Verejný obstarávateľ umožňuje, aby hospodársky subjekt vyplnil v časti IV Podmienky účasti len oddiel: Globálny údaj pre všetky podmienky účasti.

**ČASŤ A3.**

**Kritérium na vyhodnotenie ponúk a spôsob jeho vyhodnotenia**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kritérium na vyhodnotenie ponúk nadlimitnej zákazky platí pre každú časť samostatne.**

1. **Kritérium - zmluvná cena celkom v Eur bez DPH**
   1. Kritérium zmluvná cena celkom v Eur bez DPH – musí zahŕňať všetky náklady súvisiace s dodaním predmetu zákazky v súlade s opisom predmetu zákazky a obchodnými podmienkami (časť B1. a B2. súťažných podkladov).
2. **Spôsob vyhodnotenia ponúk**
   1. Úspešným uchádzačom sa stane ten uchádzač, ktorý predloží najnižšiu zmluvnú cenu celkom bez DPH. Poradie ostatných uchádzačov sa určí podľa zmluvnej ceny vzostupne od 1 po „x“, pričom „x“ je číslo zodpovedajúce počtu vyhodnocovaných ponúk.
   2. Ostatné ponuky budú vyhodnotené ako neúspešné.
   3. Verejný obstarávateľ odporúča, aby uchádzači návrh na plnenie kritéria predložili na formulári podľa prílohy časti súťažných podkladov C. Prílohy.
   4. Do hodnotenia ponúk budú zaradené len také ponuky, ktoré neboli vylúčené.
   5. Pri vyhodnotení ponúk sa nepoužije elektronická aukcia.

**ČASŤ B1.**

**OPIS PREDMETU ZÁKAZKY A SPÔSOB URČENIA CENY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OPIS PREDMETU ZÁKAZKY:**

Predmetom zákazky je "Modernizácia materiálno-technického vybavenia - poľnohospodárska technika". Predmet zákazky je rozdelený na 2 logické celky:

1. LC: Malotraktor vrátane kompatibilných zariadení;

2. LC: Pojazdná kosačka.

Bližšie informácie sú uvedené v súťažných podkladoch.

Súčasťou dodávky je aj dovoz na miesto plnenia, montáž a zaškolenie.

**VŠEOBECNÉ POŽIADAVKY NA PREDMET ZÁKAZKY:**

1. Každý dodaný tovar z jednotlivých častí musí byť platne certifikovaný, resp. musí byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
2. Verejný obstarávateľ podrobným opisom predmetu zákazky stanovil technické požiadavky a špecifikácie, ktoré požaduje dodržať pre každý dodaný tovar z jednotlivých častí.
3. Predmet zákazky v každej jej časti celom rozsahu je opísaný tak, aby bol presne a zrozumiteľne špecifikovaný. Obstarávaný tovar musí byť nový (nie použitý, ani repasovaný).
4. Verejný obstarávateľ požaduje, aby jednotlivé druhy tovaru z každej časti (ak je to relevantné) boli dodané spolu s dokladmi, ktoré sú potrebné na prevzatie a na užívanie tovaru, ako aj ďalšie doklady, v zmysle prílohy Špecifikácia predmetu obstarávania.

Doklady musia byť dodané v slovenskom jazyku, alebo českom jazyku.

**Spôsob určenia ceny a POKYNY PRE ZOSTAVENIE CENY**

* + - 1. Uchádzačom navrhovaná zmluvná cena za predmet zákazky (v závislosti na ktorú časť predkladá ponuku) bude vyjadrená v eurách.
      2. Navrhovaná zmluvná cena musí byť stanovená podľa zákona č. 18/1996 Z z. o cenách v znení neskorších predpisov a súvisiacich vyhlášok, ktorými sa vykonáva zákon o cenách. Táto cena bude stanovená ako cena dohodou zmluvných strán (ďalej len „ zmluvná cena“).
      3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
    1. navrhovaná zmluvná cena bez DPH,
    2. výška DPH,
    3. navrhovaná zmluvná cena vrátane DPH.
       1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
       2. Navrhovaná zmluvná cena musí byť spracovaná v súlade s podmienkami a požiadavkami uvedenými v časti súťažných podkladov B1. Opis predmetu zákazky a spôsob určenia ceny a B2. Obchodné podmienky dodania predmetu zákazky.
       3. Uchádzač musí do navrhovanej zmluvnej ceny zahrnúť tiež obstarávacie náklady podľa § 25 ods. 6 písm. a) zákona č. 431/2002 Z. z. o účtovníctve v znení neskorších predpisov. kde sa obstarávacou cenou rozumie cena, za ktorú sa majetok obstaral a náklady súvisiace s jeho obstaraním. Pri cenotvorbe je potrebné počítať s nasledovnými nákladmi zo strany uchádzača (dodávateľa):
  1. dodanie tovaru na miesto určené verejným obstarávateľom ako miesto dodania tovaru
  2. inštaláciou, napojením, uvedením do prevádzky a prípadným zaškolením poverených zamestnancov verejného obstarávateľa
     + 1. Ocenenie každej položky uvedenej v tabuľke zákazky je pre uchádzača záväzné, v prípade neocenenia niektorej z položiek predmetu zákazky alebo ak bude cena položky vyjadrená číslom 0 alebo záporným číslom, bude takáto špecifikácia považovaná za ocenenú v rozpore s požiadavkami verejného obstarávateľa a ponuka uchádzača bude vylúčená v súlade so zákonom o verejnom obstarávaní.

*UPOZORNENIE:*

*Ak sa uchádzač stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.*

*Ceny ponúkané uchádzačom musia byť stanovené v eurách a aj platby uchádzačovi budú vykonávané výhradne v eurách (ak je hodnota vyjadrená v inej mene, prepočítava sa hodnota na EUR kurzom ECB platným ku dňu zverejnenia oznámenia o vyhlásení verejného obstarávania).*

*V prípade, že uchádzač má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške.*

**Doklady a dokumenty preukazujúce splnenie požiadaviek verejného obstarávateľa na predmet zákazky:**

* 1. Pre všetky prípadné požiadavky uvedené v špecifikácii predmetu obstarávania, ktoré sa viažu na konkrétneho výrobcu, výrobný postup, značku, patent, typ, krajinu, platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byt predložené tieto, alebo ekvivalentné.
  2. V prípade, ak sa uchádzač rozhodne predložiť ponuku aj s inými technickými a výrobnými označeniami tovarov ako sú uvedené vo vyššie uvedenom dokumente, verejný obstarávateľ pripúšťa ponúknuť ekvivalentný tovar, alebo materiál (ďalej len „ekvivalent“), pri dodržaní týchto podmienok:
* ponúkaný ekvivalent nesmie mať vplyv na zmenu použitia, resp. užívania tovaru,
* uchádzač musí v ponuke predložiť dokument označený ako „Zoznam ponúkaných ekvivalentných položiek“, v ktorom uvedie výrobok alebo materiál, ktorého sa ekvivalentné riešenie týka s uvedením  označenia, výrobnej značky alebo technických parametrov ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok alebo materiál je alebo nie je ekvivalentom k tomu, ktorý bol požadovaný.
  1. Ponúkaný ekvivalent uchádzač uvedie vo formulári **Špecifikácia predmetu zákazky, Cenový formulár,** vzor v časti súťažných podkladov C. Prílohy.

**ČASŤ B2.**

**OBCHODNÉ PODMIENKY DODANIA PREDMETU ZAKAZKY**

1. Verejný obstarávateľ požaduje, aby uchádzač v ponuke predložil návrh kúpnej zmluvy v ktorom obchodné podmienky nesmú byť v rozpore s obchodnými podmienkami stanovenými verejným obstarávateľom. Návrh Kúpnej zmluvy musí byť podpísaný uchádzačom alebo osobou oprávnenou konať za uchádzača. V návrhu Kúpnej zmluvy uchádzač doplní: identifikačné údaje, meno a podpis štatutárneho/ich orgánu/ov uchádzača, alebo osoby oprávnenej konať v mene uchádzača, cenu.
2. **Obchodné a zmluvné podmienky stanovené verejným obstarávateľom v zmluve nie je prípustné uchádzačom meniť.**
3. Verejný obstarávateľ vylúči ponuku uchádzača v prípade nedodržania podmienok stanovených v časti B.2 Obchodné podmienky dodania predmetu zákazky súťažných podkladov a v návrhu kúpnej zmluvy.
4. Návrh kúpnej zmluvy je možné upravovať len v prípade, ak úspešným uchádzačom bude skupina dodávateľov a to v súlade s § 37 ods. 5 zákona o verejnom obstarávaní.
5. Verejný obstarávateľ vyžaduje, aby  úspešný uchádzač v kúpnej zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia.
6. Úspešný uchádzač je povinný najneskôr v čase uzavretia kúpnej zmluvy priložiť ako prílohu ku kúpnej zmluve rozpis ceny predmetu zmluvy a podrobnú špecifikáciu predmetu zmluvy, ktoré musia byť v súlade s ponukou úspešného uchádzača a to v listinnej podobe a v elektronickom vyhotovení v MS Excel na CD alebo DVD nosiči.
7. **Úspešný uchádzač ako dodávateľ je povinný sa zaviazať, že strpí výkon kontroly/auditu** súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä **Zákon o príspevku z EŠIF** – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. **Zákon o finančnej kontrole a audite** – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača ako dodávateľa je podstatným porušením zmluvy, ktoré oprávňuje verejného obstarávateľa (objednávateľa) od zmluvy odstúpiť.

Oprávnené osoby na výkon kontroly/auditu sú najmä:

a.       Poskytovateľ a ním poverené osoby,

b.       Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c.       Najvyšší kontrolný úrad SR a ním poverené osoby,

d.       Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e.       Splnomocnení zástupcovia Európskej Komisie a Európskeho dvora audítorov,

f.        Orgán zabezpečujúci ochranu finančných záujmov EÚ,

g.       Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

1. Úspešný uchádzač ako dodávateľ musí zobrať na vedomie a rešpektovať, že zákazka financovaná z fondov EÚ, ohľadom ktorej sa uzatvára zmluva, bude predmetom „ex ante“ administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. V prípade, ak nebude VO doručené oznámenie o kladnom výsledku kontroly dokumentácie z verejného obstarávania poskytovateľom pomoci, VO si vyhradzuje právo odstúpiť od uzavretej kúpnej zmluvy.

**časť c.**

**prílohy**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Príloha č. 1** | Formulár – predloženie ponuky |
| **Príloha č. 2** | Vyhlásenie uchádzača o informáciách označených za dôverné v ponuke uchádzača |
| **Príloha č. 3** | Špecifikácia predmetu zákazky, Cenový formulár  (pre jednotlivé časti) |
| **Príloha č. 4** | Návrh na plnenie kritéria (pre jednotlivé časti) |
| **Príloha č. 5** | Návrh kúpnej zmluvy (pre jednotlivé časti) |
| **Príloha č. 6** | Jednotný európsky dokument („JED“) |